ముంబై: హ్యుండయ్ ఇండియా తన 50వ లక్ష కారును మార్కెట్లోకి విడుదల చేసింది. ఈ కారు న్యూ జెనరేషన్ వెర్నా కావడం విశేషం. ఈ మైలురాయిని చేరుకున్న సందర్భంగా హ్యుండయ్ మోటార్ ఇండియా మేనేజింగ్ డైరెక్టర్, చీఫ్ ఎగ్జిక్యూటివ్ వైకె కూ మాట్లాడుతూ.. తాము దేశీయ కార్ల మార్కెట్లో వేగవంతమైన వృద్ధిని సాధించినట్టు చెప్పారు. ఇదే జోరును ఇలాగే కొనసాగిస్తూ కస్టమర్లలో సంతోషాన్ని నింపుతామని ఆయన తెలిపారు.  దేశీయ కార్ల మార్కెట్లో హ్యుండయ్ రెండో అతిపెద్ద కంపెనీగా ఉన్న విషయం తెలిసిందే. 1998 సంవత్సరంలో భారత్లో కార్ల ఉత్పత్తిని హ్యుండయ్ ప్రారంభించింది. ఎనిమిదేళ్ల ఏడు నెలల తర్వాత 2007 ఏప్రిల్లో పది లక్షల కార్ల తయారీ (సాంత్రో కారు)తో తొలి మైలురాయిని చేరుకుంది.2013 జూలైలో 30వ లక్ష కారును, 2015 నవంబరులో 40వ లక్ష కారును కంపెనీ మార్కెట్లోకి విడుదల చేసింది. ప్రస్తుతం ఈ కంపెనీకి దేశవ్యాప్తంగా 480 డీలర్షిప్స్, 1,260కి పైగా సర్వీస్ పాయింట్లు ఉన్నాయి. ఇయాన్, వెర్నా, క్రెటా, ఐ10 గ్రాండ్, ఎలైట్ ఐ20, ఐ20 యాక్టివ్, ఎక్సెంట్, టక్సన్, ఎలాంత్రా, సాంటఫే వంటి మోడళ్లను కంపెనీ విక్రయిస్తోంది. చెన్నై ప్లాంట్లో కంపెనీ తన కార్లను తయారు చేస్తోంది. 87 దేశాలకు హ్యుండయ్ తన కార్లను ఎగుమతి చేస్తోంది.
mumbai: hundia india tana 50va laksha kaarunu marketloki vidudala chesindi. ee kaaru nyoo generation verna kaavadam visesham. ee mailuraayini cherukunna sandarbhamgaa hundia motar india managing director, cheef egjicutive vaike kuu maatlaadutuu.. taamu desheeya kaarla marketlo vegavantamaina vruddhini saadhinchinattu cheppaaru. ide jorunu ilaage konasaagistuu kastamarlalo santoshaanni nimputaamani aayana telipaaru.  desheeya kaarla marketlo hundia rendo atipedda kampeneegaa unna vishayam telisinde. 1998 samvatsaramlo bhaaratlo kaarla utpattini hundia praarambhinchindi. enimidella edu nelala tarvaata 2007 eprillo padi lakshala kaarla tayaarii (santro kaaru)thoo toli mailuraayini cherukundi.2013 juulailoo 30va laksha kaarunu, 2015 navambarulo 40va laksha kaarunu company marketloki vidudala chesindi. prastutam ee kampeneeki desavyaaptamgaa 480 dealerships, 1,260ki paiga survies paayintlu unnaayi. ian, verna, creta, ai10 grand, elite ai20, ai20 active, exent, taxon, elantra, santafe vanti modallanu company vikrayistondi. chennai plantlo company tana kaarlanu tayaaru chestondi. 87 deshaalaku hundia tana kaarlanu egumati chestondi.